Suzuki

Suzuki Motor Corporation (jap. スズキ株式会社) er et japansk multinasjonalt selskap som produserer biler, motorsykler, ATV, utenbordsmotorer, rullestoler og en rekke små forbrenningsmotorer. Selskapet har over  ansatte, produksjon i 23 land og 133 distributører i 192 land.

Historie
Suzuki ble stiftet av Michio Suzuki i 1909.  Opprinnelig lagde firmaet automatiske vevemaskiner.  I 1952 begynte firmaet å lage motoriserte sykler, den første sykkelen hadde en motor på 36 cm³.  I 1954 ble navnet på firmaet endret til Suzuki Motor Corporation.  I 1955 kom den første bilen, kalt Suzulight.

I 1970 kom den første 4x4 bilen på markedet, denne bilen er kjent som LJ10/Jimny 360.  Bilen hadde en totaktsmotor på 359 cm³ med en ytelse på 25 hk. Denne bilen var beregnet for det japanske småbilmarkedet. Suzuki har etterhvert blitt kjent for å lage biler med firehjulstrekk, bilene er også kjent for å ha gode terrengegenskaper.

Bilmodeller

SJ

Suzuki SJ410 ble introdusert i 1982 og erstattet med dette Suzuki LJ. Bilen ble levert med en motor på 970 cm³ med en ytelse på 45 hk. Fra 1983 kom bilen i to utgaver, i tillegg til originalen kom det en utgave som var 343 mm lenger.  SJ410 ble produsert fram til 1985.

I 1984 kom SJ413.  Bilen ble levert med en motor på 1324 cm³ med ytelse på 64 hk.

Bilen er kjent under flere navn, i USA ble den kjent som Suzuki Samurai, Suzuki Sierra og Holden Rover i Australia og Maturi Gypsy i India.

I de fleste land ble bilen ble erstattet av Suzuki Jimny i 1999.

Swift

Suzuki Swift var kjend som Suzuki Cultus i Japan (til 1998) og er en småbil, introdusert i 1983 med navnet Suzuki SA310. Den blev levert med en tresylindret motor på 993 cm³, men har også leverts med en rekke andre alternativer.

Vitara

Suzuki Vitara ble introdusert i 1988 som en oppfølger til SJ413.  I utgangspunktet kom den med 1,3 l motoren til SJ413, men ble snart erstattet med en 1590 cm³ motor med 90 hk.  Bilen ble også levert med en 2.0 l V6 motor, samt en 2.0 l dieselmotor.

Navnet Suzuki Vitara ble brukt i Europa og Australia.  Bilen er kjent som Suzuki Escudo i Asia.  I USA er den kjent som Suzuki Sidekick, Suzuki Geo Tracker (senere Chevrolet Geo Tracker), og i Canada som Asüna Sunrunner. 

Vitara ble erstattet av Grand Vitara i 1998.

Grand Vitara

Suzuki Grand Vitara erstattet Vitara i 1998.  Grand Vitara XL7 er en lengre utgave av Grand Vitara. I slutten av 2005 kom Grand Vitara i en ny og tidsriktig model, den gamle Grand Vitara XL7 blir en selvstendig model med navnet XL7 og Grand Vitara blir en selvstendig konkurrent til biler som RAV4, Honda CR-V. Grand Vitara stiller nærmere BMW X3 i størrelse.

Grand Vitara ble levert med en rekke motoralternativer. Fra begynnelsen av, var det 2,0l bensin på 128hk, 2,0 diesel på 87hk og V6 bensinmotor på 2,5l og 144hk som var tilgjengelige. Først og sistnevte fantes i kombinasjon med automatgir, dieselmodellen, som forøvrig ble produsert av Mazda, fantes i Norge til å begynne med bare med manuelt gir. (Diesel, automat inkl. ac på bestilling)
Etterhvert kom en 109 hk commonrail TDi med i produktspekteret, samt at 2,5 liters motoren ble oppgradert til 2,7 liter i XL7.

I 2005 ble Grand Vitara erstattet av en helt nyutviklet modell.  Den ble introdusert i en 3 dørs-utgave med en 1,6 liters bensinmotor, samt 2 5-dørs utgaver, begge med 2 liter bensinmotorer.  Rundt årsskiftet 2005/2006 ble motoralternativene utvidet til også å gjelde en 1,9 liter dieselmotor med common rail-teknologi.  Motoren var utviklet av Renault, samtidig som Grand Vitara diesel var blant de første dieselbilene med standard partikkerfilter-teknologi.

Jimny
Suzuki Jimny ble introdusert i 1998, og ble en erstatter for Suzuki SJ.  Bilen kom med en 1,3 l motor med 80 hk.

Vitara 2015 - 
Nye Suzuki Vitara ble lansert i Norge i 2015. I løpet av det første året ble det registrert 1378 nye Suzuki Vitara.

Motorsykler
Suzuki produserer også motorsykler - for eksempel GSX-R1300 Hayabusa, som i sin tid var verdens raskeste motorsykkel, før Suzuki og de andre japanske produsentene frivillig satte begrensning på maksimal hastughet på 300 km/t.  Det finnes GSX-R600, GSX-R750 og GSX-R1000. GSX-R1000 K5 og K6 (årsmodeller 2005 og 2006) er verdens raskeste serieproduserte gateregistrerte kjøretøy, målt etter akselerasjon. Med en målt akselerasjonstid på 2.35 sekund fra 0-97 km/t (0-60 mph). De vil sannsynligvis også forbli verdens raskeste motorsykler til evig tid, ettersom utslippskrav til modellåret 2007 førte til økt vekt, og ingen motorsykkel har siden greid å prestere så bra som for modellåret 2006. Mindre interesse for Racing Replica markedssegmentet, og strengere myndighetskrav bidrar også til at mindre ressurser brukes på å forbedre ytelsen ytterligere.

Scootere 
Se Suzuki FZ50.

Referanser

Eksterne lenker
 

Bilmerker
Japanske bilprodusenter
Motorsykkelprodusenter
Motorsykkelmerker
Etableringer i 1909
Produsenter av båtmotorer
Japanske industriselskaper